प्रेरक संघ ने किया प्रदर्शन कहा- बढ़ाया जाए मानदेय
कांकेर| प्रेरक संघ बस्तर संभाग के प्रेरकों ने अपनी मांगों को लेकर मंगलवार को राजधानी में धरना प्रदर्शन किया। जिसमें 772 प्रेरकों ने भाग लिया। संभाग अध्यक्ष संदीप द्विवेदी ने बताया कि प्रेरकों ने अपना मानदेय 15 हजार करने व शिक्षादूत के रूप में नियुक्ति दिए जाने की मांग की। मांगें पूरी करने सरकार को दस दिनों का अल्टीमेटम दिया गया। अनदेखी पर आंदोलन की चेतावनी दी। इस मौके पर अनिवार्य मतदान करने एवं बेरोजगारों से छल करने वालों को चुनावों से दूर करने की शपथ दिलाई गई। कांकेर अध्यक्ष भक्तू पटेल, त्रिलोचन जैन ने आगामी दिनों कांकेर में आंदोलन की चेतावनी व उनकी समस्या नहीं उठाने वाले जनप्रतिनिधियों का विरोध करने की बात कही।
hin_Deva hin_Deva